Humbertus* etiam, dominus castri quod vocatur Sarmacia, dedit ęcclesiam sanctę Marię, sitam in ipso castro, sancto Benigno in perpetuum possidendam, sub providentia abbatis W[illelmi] successorumque ejus, ut monachi ibi mitterentur Deo et ejus Ge[ni]trici servientes, ac pro se et omnibus vivis et defunctis supplicantes. Ad quorum victum dedit alias duas ęcclesias, unam in villa Buxo dicta, cum mansis et terris aliis ac farinario, servis et ancillis; alteram in villa Nermedis. Hujus rei donatio facta est Rotberti* regis anno XXVI, ab incarnatione Domini .M.XIII.